Fisker indgiver konkursbegæring

Efter længere tids overlevelseskamp har Henrik Fisker kastet håndklædet i ringen og indgivet konkursbegæring. Det sker efter at forhandlingerne med en større bilproducent kollapsede skriver Reuters. Der er blevet ansøgt om konkursbeskyttelse i den amerikanske stat Delaware, hvor selskabet hører til.

Det betyder, at Fisker har mulighed for at rekonstruere selskabet. Ifølge anmodningen, der er indgivet til den amerikanske domstol, ser det ud til, at selskabet har aktiver på mellem 500 millioner og en milliard dollars og passiver på 100 millioner til 500 millioner dollars.

Om rekonstruktionen lykkes eller om Fisker Inc. likvideres, er et meget stort spørgsmål. I maj måned lykkes det Henrik Fisker at skaffe 3,5 mio. dollars fra en investor. Men om det er nok, må de kommende uger vise.

Fisker har siden marts måned kæmpet for overlevelse. Her fortalte selskabet, at det fattedes penge i en grad, så det næppe overlevede året ud. Stategien herfra var at indgå alliance eller salg med en anden bilproducent, men det er ikke lykkes at finde en villig kandidat.

Ifølge Reuters er gårsdagens begæring et resultat af, at endnu en forhandling brød sammen. Tidligere har der været rygter om, at forhandlinger med Nissan brød sammen.

Sent i marts måned satte selskabet priserne på sin elbil, Fisker Ocean, voldsomt ned i et forsøg på at skaffe kapital.

Læs mere om Henrik Fiskers problemer:

Eventyret ser ud til at være slut for Fisker (22.04.2024).

Fisker leverede biler uden betaling (09.04.2024).

Fisker Ocean brandudsalg er nået til Danmark (05.04.2024).

Dumper prisen på Fisker Ocean med 40 procent (28.03.2024).

Fiskers redningsplan falder fra hinanden (26.03.2024).

Fisker indstiller produktionen af elbiler (19.03.2024).

Henrik Fisker svarer på nye konkursrygter (15. marts 2024).

Fisker på randen af lukning (02.03.2024).

Fisker Ocean undersøges for bremsefejl (18.01.2024).

Fisker indgiver konkursbegæring