Eventyret ser ud til at være slut for Henrik Fisker

I dag er ikke nogen synderlig god dag for Henrik Fisker. Fondsbørsen i New York smider nemlig hans elbilfirma, Fisker Inc., på gaden. Handelen har været suspenderet i en måned, men nu er de officielt blevet afnoteret.

Dermed ligner det i endnu højere grad end tidligere en umulig opgave at få det kriseramte firma på ret køl.

Allerede i marts måned advarede Henrik Fisker om, at en annotering kunne have fatale konsekvenser.

“Som følge heraf kunne sådanne begivenheder have en væsentlig negativ indvirkning på vores forretning, driftsresultater og økonomiske forhold,” skrev Fisker Inc. i en meddelelse til investorerne.

Afnoteringen kan blandt andet få den konsekvens, at Fisker Inc skal tilbagekøbe lån og dermed ikke vil have tilstrækkelig med penge til at betale af på anden gæld. Allerede i slutningen af marts startede et brandudsalg af selskabets elbil Fisker Ocean. Sandsynligvis med det formål at skaffe hurtig likviditet.

I starten af april hævede mediet TechCrunch, at Fisker Inc. mistede overblikket over kundeindbetalinger og sandsynligvis har leveret biler til kunder, der aldrig har betalt for dem.

Læs mere om Henrik Fiskers problemer:

Fisker leverede biler uden betaling (09.05.2024).

Fisker Ocean brandudsalg er nået til Danmark (05.04.2024).

Dumper prisen på Fisker Ocean med 40 procent (28.03.2024).

Fiskers redningsplan falder fra hinanden (26.03.2024).

Fisker indstiller produktionen af elbiler (19.03.2024).

Henrik Fisker svarer på nye konkursrygter (15. marts 2024).

Fisker på randen af lukning (02.03.2024).

Fisker Ocean undersøges for bremsefejl (18.01.2024).

Eventyret ser ud til at være slut for Henrik Fisker