Dumper prisen på Fisker Ocean med 40 procent

I noget der ligner et desperat forsøg på at overleve, sælger elbilproducenten nu sit lager af Fisker Ocean SUV-modellen ud med rabatter på op til 40 procent. Det meddeler Fisker Inc. i en pressemeddelse, der er sendt ud til det amerikanske marked.

Topversionen Extreme sælges nu for hvad der svarer til 260.000 kroner. Det er 165.000 kroner mindre end inden slagtilbudet. De billigere udgaver af Ocean sælges til lidt mindre, men stadig lige så iøjnefaldende rabatter.

Herhjemme er de “gamle” priser stadig at se på hjemmesiden, så det er uklart om Fisker også vil holde brandudsalg herhjemme.

Fisker Ocean | Førpris | Ny pris | Rabat
Sport | 38.999 $ | 24.999 $ | 36%
Ultra | 52.999 $ | 34.999 $ | 34%
Extreme | 61.499 $ | 37.499 $ | 39%

“Alle udgaver med reduceret pris er 2023-modeller med Fiskers seneste 2024 Ocean OS-softwareversion 2.0 installeret. Visse Ocean-modeller er udstyret med yderligere udstyr for op til $7.000 – såsom farver, 22″ hjul, interiør og andet udstyr – inkluderet i den nedsatte pris. Prisreduktionerne træder i kraft fredag ​​den 29. marts 2024,” skriver Fisker i meddelelsen.

Efter et planlagt samarbejde med Nissan brød sammen i denne uge, er Fiskers aktie kollapset på børsen. I de senestedage har virksomheden mistet over 80 procent af sin værdi. Aktien er nu ved at blive afnoteret.

Læs mere om Henrik Fiskers problemer:

Fiskers redningsplan falder fra hinanden (26.03.2024).

Fisker indstiller produktionen af elbiler (19.03.2024).

Henrik Fisker svarer på nye konkursrygter (15. marts 2024).

Fisker på randen af lukning (02.03.2024).

Fisker Ocean undersøges for bremsefejl (18.01.2024).

Dumper prisen på Fisker Ocean med 40 procent